Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 471

3. A szociális esetmunka módszereit alkalmazva segítséget nyújt klienseinek problémáik megoldásában A szociális asszisztens legyen képes: — kialakítani és folyamatosan biztosítani a segítő kapcsolat létesítéséhez és fenntartásához szükséges feltételeket, — diplomás szociális szakember vezetése és útmutatása mellett részt venni az esetkezelésben, — alkalmazni a problémák feltárását és megoldását célzó beszélgetés kommunikációs eszközeit, — felmérni kliense problémamegoldó képességének szintjét, — figyelembe venni az egyedfejlődés és a személyiségfejlődés szakaszait, ezek pszichés jellemzőit, a fejlődést akadályozó tényezőket, zavarokat, — felismerni az életciklus-váltások mentén jelentkező kríziseket, — felismerni, értelmezni és figyelembe venni a tartós betegség, a haldoklás, a gyász lélektani jellemzőit, — felismerni a magatartás, az alkalmazkodás zavarait és a kóros lelki jelenségek észlelését követően adekvát segítséget kérni, a körülményekhez való alkalmazkodás érdekében kliense viselkedésének formálására, — tudatosan fenntartani, fejleszteni a kliens saját erőforrásait, fizikai és szellemi aktivitását és ezek mozgósításában segíteni őt, — felismerni a probléma megoldásában jelentkező leglényegesebb akadályokat, külső és belső gátló tényezőket, a kliens függőségi viszonyait és értelmezni a segítő kapcsolatban betöltött saját szerepét, — folyamatosan tájékoztatni kliensét a probléma megoldása érdekében igénybe vehető forrásokról, lehetőségekről, az ellátások előnyeiről és hátrányairól, — felismerni és megfelelően értelmezni a válsághelyzetet, a krízisállapot szakaszait, érzékelni a „cry for help” (segélykiáltás) kommunikációs jelzéseit és kompetenciahatárain belül beavatkozni, illetve kliensét szakemberhez közvetíteni, — támogatni, fejleszteni kliense meglévő képességét, önállósághoz segíteni az ellátások, szolgáltatások iránti kérelmek, beadványok elkészítése terén, — a klienssel közösen rendszeresen értékelni, tudatosítani a sikereket és elemezni a kudarcokat, a kliens által elért eredményeket, — a probléma megoldásának minden fázisában a kliens pszichés terhelését csökkenteni, — bevonni a kliens személyes környezetét a segítő folyamatba, — időben és szakszerűen felkészülni a beavatkozási program lezárására és felkészíteni erre a segítő folyamatban érintetteket is, — szakszerű esetelemzésre, illetve bekapcsolódni a segítő folyamat esetmegbeszéléseibe.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes